શિખરની તોફાની બેટિંગઃ ટીમ ઇન્ડિયા તરફથી ફરી એક વાર શિખર ધવને બતાવી આપ્યું કે તે કેટલા શાનદાર ફોર્મમાં છે. શરૂઆતમાં તે થોડું ધીમું રમ્યો, પરંતુ ટીમ ઇન્ડિયાને રોહિત અને વિરાટના રૂપમાં બે ઝટકા લાગ્યા બાદ તેણે ખભા ખોલ્યા અને શાનદાર બેટિંગ કરી. પહેલાં તેણે ફક્ત ૨૭ બોલમાં જ અર્ધસદી પૂરી કરી લીધી. ત્યાર બાદ કુલ ૩૯ બોલમાં ૭૨ રનની તોફાની ઇનિંગ્સ રમી. તેની એ ઇનિંગ્સની જ કમાલ હતી કે ટીમ ઇન્ડિયાએ પહેલી વાર દક્ષિણ આફ્રિકા સામે ૨૦૩ રનનો સ્કોર ખડક્યો. આ પહેલાં ટીમ ઇન્ડિયા ક્યારેય પણ દક્ષિણ આફ્રિકા સામે ૨૦૦ રનનો સ્કોર ટી-૨૦ ક્રિકેટમાં નોંધાવી શકી નહોતી.